**Szikszó Város Önkormányzat**

**Városüzemeltetési Bizottság**

**Szám: SZ/258-3/2020.**

**JEGYZŐKÖNYV**

Készült: 2020. június 24. napján 15.50 órakor a Szikszói Közös Önkormányzati Hivatal tárgyalójában megtartott Városüzemeltetési Bizottság ülésén.

**Jelen vannak: Városüzemeltetési Bizottság részéről:**

 Marjai Pál elnök

 Hetesi Gergely tag

 Tóth Tibor tag

 **Szikszói Közös Önkormányzati Hivatal részéről:**

 Battáné dr. Tóth Zita jegyző

 Kriván Ildikó gazdálkodási osztályvezető

 Juhász Lilla jegyzőkönyvvezető

 Meghívott:

 Sváb Antal polgármester

 dr. Piskóti István alpolgármester

Marjai Pál bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Hetesi Gergely bizottsági tag személyében. A Városüzemeltetési Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

Marjai Pál bizottsági elnök javaslatot tesz az ülés napirendjére az alábbiak szerint:

NAPIREND:

1./ A 2019. évi közfoglalkoztatási programok megvalósulásáról szóló beszámoló elfogadása

2./ Szikszó Város Gazdasági Programjának elfogadása

3./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

4./ A szociális ellátások helyi szabályairól szóló 28/2011.(XII.02.) számú önkormányzati rendelet módosítása

5./Döntés a helyi közművelődési feladatok ellátásáról szóló rendelet elfogadásáról, a Szikszói Városi Intézményműködtető Központ és Könyvtár alapító okiratának valamint Szervezeti és Működési Szabályzatának módosításáról, az éves szolgáltatási terv elfogadásáról.

6./ Tájékoztatás a polgármester 2020. évi szabadság igénybevételével kapcsolatban

7./ Döntés Szikszó Város hatályos településrendezési eszközök K-7 jelű módosításáról

8./ Az 5/2015.(I.29.) K.T. számú határozat módosítása

Zárt ülés:

1./ Döntés a Szikszó Város Önkormányzat részére történt ingatlan felajánlásokkal kapcsolatban

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

1./ A 2019. évi közfoglalkoztatási programok megvalósulásáról szóló beszámoló elfogadása

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Az összefoglalóban hallott először arról, hogy Szikszón a roma nemzetiségi önkormányzat szövőszékkel is rendelkezik.

Sváb Antal polgármester: a roma nemzetiségi önkormányzat saját projektje keretében jutott a szövőszékhez évekkel ezelőtt, jelenleg a kosárfonó épületben van elhelyezve.

Kriván Ildikó osztályvezető: a választásokat követően az önkormányzat bonyolította a közfoglalkoztatás keretében a kosárfonást, ez egy rövid időszak volt a 2019-es évben.

Egyéb hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 10/2020.(VI.24.) VüB Határozat**

**Tárgy: A 2019. évi közfoglalkoztatási programok megvalósulásáról szóló beszámoló elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a 2019. évi közfoglalkoztatási programok megvalósulásáról szóló beszámolót.

Felelős: a bizottság elnöke

Határidő: a következő bizottsági ülés

2./ Szikszó Város Gazdasági Programjának elfogadása

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol. Köszönti az ülésen megjelent dr. Piskóti István alpolgármester urat, akit megkér, hogy röviden mutassa be a jelenlévők számára az elkészült gazdasági programot.

Dr. Piskóti István alpolgármester: alapvetően a gazdasági program feladata, hogy a városfejlesztési stratégia pénzügyi vonatkozásait leképezze. Elkészítésekor önkéntes felméréseket végeztek. A gazdasági program rögzíti az alapelveket, valamint azt, hogy milyen célokat tűzne ki az előttük álló időszakban. Egy országosan ismert kisvárost szeretnének kialakítani, amely vonzó életfeltételeket biztosít a lakosság számára. Tartalmazza továbbá azokat az elveket, amelyek alapján kiderül, hogy milyen úton szeretnék a „Szikszó erőt ad” üzenetét lefordítani a mindennapok nyelvére. Az összefoglaló tartalmazza, hogy hol lesznek az iparterületi súlypontok a városban, valamint azt, hogy az adózásban alapvetően a lakossági adók helyett a vállalkozói adókra helyezik a súlypontot. Továbbá a turizmus fejlesztésének irányába szeretnének fordulni, mert látszik, hogy a mezőgazdasági helyi termékeknek a turizmus által ide látogató vendégek potenciális piacot jelenthetnek. Programokat és projekteket kell létrehozni, ezekből áll össze egy városműködési rendszer. Komoly elhatározásokat tartalmaz az infrastruktúra fejlesztése terén is. Realitásokkal is számol a programban, tehát a jövő év elejére például konkrét turizmus programot dolgoznak ki, amelyet az elkövetkező néhány évben megvalósítanak. A programok bizonyos, kívülálló feltételektől is függnek természetesen. Például épít a gazdasági programban a kisvárosok fejlesztési programjának megvalósulására.

Sváb Antal polgármester: kiegészítésül elmondja, hogy az utóbbi években a Magyar Falu Program keretében a községeket és az ötezer fő alatti lakossággal rendelkező településeket támogatta a kormány, és a kormány ebben az évben tervezi elindítani a kisvárosok fejlesztésére vonatkozó programokat.

Dr. Piskóti István alpolgármester: a városfejlesztés terén a SIXO Fejlesztési Kft. venné át a vezető szerepet, erről a következő képviselő-testületi ülésen döntenek várhatóan, például bizonyos pályázatok keretében ez a cég látná el a koordinációt. Egy kolleganője vállalta el a cég vezetését. A gazdasági programban minden pontnál megnevezte a felelősöket. Véleménye szerint logikai rendszereket kell felállítani ahhoz, hogy meg tudják valósítani a terveket, ezt gondolta végig a program összeállítása során. Úgy látja, a programban szereplő tervek 80%-át meg tudják majd valósítani ebben a ciklusban.

Tóth Tibor tag: nagyon örülne, ha legalább a fele megvalósulna ezeknek a terveknek. Úgy gondolja, hogy előbb az alapokat kellene rendbe rakni. Alpolgármester Úr végigjárta a várost az utóbbi időben?

Dr. Piskóti István alpolgármester: természetesen a kolleganőket körbe is vezette a városon, felmérték a város jelenlegi helyzetét. A prioritásokat meghatározták, azok adják meg az egyes lépéseket. Hétfőn délutánra a gazdasági program ismertetésére szervezett egy nyilvános konzultációt az Inkubátorház nagytermében, hogy a mindenki megismerhesse. Kedden pedig közmeghallgatás lesz a képviselő-testületi ülés után, ahol szintén lehetőség lesz a program megismertetésére.

Egyéb hozzászólás nem volt, Marjai Pál bizottsági elnök szavazásra teszi fel a határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 11/2020.(VI.24.) VüB Határozat**

**Tárgy: Szikszó Város Gazdasági Programjának elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el Szikszó Város Gazdasági Programját, az előterjesztés mellékletét képező tartalommal.

Felelős: a bizottság elnöke

Határidő: a következő bizottsági ülés

3./Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról

Marjai Pál bizottsági elnök: röviden ismerteti az előterjesztés tartalmát, melyet elfogadásra javasol.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2020.(…...) számú önkormányzati rendelete**

**Szikszó Város Önkormányzatának Szervezeti és Működési Szabályzatáról szóló 13/2019.(X.21.) számú önkormányzati rendeletének módosításáról**

Szikszó Város Önkormányzatának Képviselő-testülete a Magyarország Alaptörvénye 32. cikk (2) bekezdésében biztosított jogalkotói jogkörében eljárva, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

A Rendelet 35.§ (1) bekezdése az alábbiak szerint módosul:

„(1) A képviselő-testület a Közös Önkormányzati Hivatal belső szervezeti tagozódását a következők szerint határozza meg.

 *a) Gazdálkodási Osztály*

 *b) Szervezési, Hatósági és Humánigazgatási Osztály*

*c) Szikszói Közös Önkormányzati Hivatal Hernádkércsi Kirendeltség”*

**2.§**

Ez a rendelet kihirdetését követő napon lép hatályba.

4./ A szociális ellátások helyi szabályairól szóló 28/2011.(XII.02.) számú önkormányzati rendelet módosítása

Marjai Pál bizottsági elnök: röviden ismerteti az előterjesztés tartalmát. A rendelet-módosítás elfogadását javasolja.

Battáné dr. Tóth Zita jegyző: kúriai állásfoglalás alapján felül kellett vizsgálni a szociális rendeletet. Ez a módosítását a „Szikszó-jegy” kiadását érinti, mert nem volt benne jövedelemhatár megállapítva, csak életkorhoz volt kötve a jogosultság. Az állásfoglalás alapján egy differenciált rendszert alakítottak ki, valamint nem 62 év a korhatár a jogosultságra, hanem a mindenkori öregségi nyugdíjkorhatárhoz lesz kötve. Továbbá ettől az évtől igényelni kell a támogatást, a rendelet melléklete tartalmazza a hozzá tartozó nyomtatványt. Valamint érinti a módosítás az idősek nappali ellátásához kapcsolódó szociális étkezési térítési díjak változását. Erre azért volt szükség, mert a feladatot ellátó Bethánia Szeretetotthon jelezte ezt az igényét.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK**

**…/2020.(….) ÖNKORMÁNYZATI RENDELETE**

 **a szociális ellátások helyi szabályairól szóló 28/2011.(XII.02.) számú önkormányzati rendelet módosításáról**

Szikszó Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított jogalkotói jogkörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a) pontjában, valaminta szociális igazgatásról és szociális ellátásokról szóló 1993. évi III. törvény 115.§ (1) bekezdésében kapott felhatalmazás alapján az alábbiakat rendeli el:

1.§

A rendelet 6. § helyébe az alábbi szöveg lép:

„(1) Rendkívüli települési támogatás nyújtható:

1. élelmiszerre,
2. ruhaneműre,
3. tüzelőre,
4. a megélhetést érintő előre nem tervezhető többletkiadásokra, temetési költségekre,
5. krónikus, hosszantartó betegségből eredő jövedelem kiesésre,
6. gyógyszerre,
7. nagyobb összegű, váratlan, vagy tervezhető, és önhibán kívüli kiadásokra,
8. elemi károkra,
9. balesetre,
10. egyéb támogatási formákból való kiszorulás miatt.
11. Rendkívüli települési támogatás nyújtható pénzbeli ellátásként, valamint természetbeni ellátásként.
12. *Rendkívüli települési támogatásban az részesíthető, akinek a családjában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedül élő, vagy gyermekét egyedül nevelő kérelmező esetén a 200%-át.*
13. A megállapított rendkívüli települési támogatás célzott felhasználásának biztosítása érdekében a támogatás felhasználása utólag ellenőrizhető.
14. A rendkívüli települési támogatás két formában adható:
15. vissza nem térítendő támogatásként,
16. kamatmentes kölcsönként.
17. 29A vissza nem térítendő rendkívüli települési támogatás egyedi elbírálás alapján nyújtható.
18. 30A vissza nem térítendő rendkívüli települési támogatás összege háztartásonként évente nem haladhatja meg a 30.000,-Ft-ot.
19. A vissza nem térítendő rendkívüli települési támogatás a különleges méltánylást érdemlő esetekben háztartásonként évente 30.000,-Ft-nál nagyobb összegben is megállapítható.
20. A kamatmentes kölcsön formájában nyújtott rendkívüli települési támogatás maximális összege évente *600.000,-Ft* lehet.
21. a kamatmentes kölcsön formájában nyújtott települési támogatás megállapításának feltétele, hogy a kérelmezőnek legalább 1 hónap munkaviszonnyal kell rendelkeznie.
22. a kamatmentes kölcsön formájában nyújtott települési támogatás újabb megállapítására csak abban az esetben kerülhet sor, amennyiben a már korábban megállapított kamatmentes kölcsön megtérült.
23. A temetési költségek viseléséhez nyújtott kamatmentes kölcsön maximális összege 150.000,-Ft.
24. A kamatmentes kölcsönt a tárgyév december 31. napjáig kell visszafizetni, és a megállapító határozatban kell rendelkezni a visszafizetés havi összegéről, módjáról megállapodás alapján. Kivételes esetekben a kamatmentes kölcsön visszafizetésének határideje a tárgyév december 31. napjától eltérően hosszabb időtartamban is megállapítható, melyről a polgármester dönt.
25. A visszafizetés megkezdése legfeljebb 3 hónapig halasztható.
26. Ha a kamatmentes kölcsön visszafizetésének ideje alatt a kérelmező családjának jövedelmi helyzetében munkanélküliség, betegség, vagy előre nem tervezhető többletkiadás miatt tartós romlás áll be, kérelemre a törlesztő részlet csökkenthető a futamidő meghosszabbításával egyidejűleg.
27. A temetési költségek viseléséhez nyújtott vissza nem térítendő rendkívüli települési támogatás összege 20.000,-Ft.
28. A kérelemről a polgármester dönt.
29. A kérelmet első sorban az 1. melléklet szerinti nyomtatványon kell benyújtani.”

2.§

A rendelet 9. § (2) bekezdése alábbi szöveggel egészül ki:

„A támogatás azon családok részére állapítható meg, akik igazolják, hogy gyermekük részére az adott tanévben tankönyvet vásároltak és akiknek a családjában az egy főre jutó havi jövedelem az öregségi nyugdíj mindenkori legkisebb összegének 300 %-át, gyermekét egyedül nevelő esetén az öregségi nyugdíj mindenkori legkisebb összegének 350 %-át nem haladja meg”

3.§

A rendelet 10. § helyébe az alábbi szöveg lép:

„(1) A képviselő-testület az éves költségvetési rendeletében foglalt keret erejéig az adott évben öregségi nyugdíjkorhatárt elérő szikszói állandó lakosok részére természetbeni juttatásként támogatást nyújthat „Szikszó-jegy” formájában.

(2) A támogatás mértéke egyszeri

(a) 40.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme nem haladja meg az öregségi nyugdíj mindenkori legkisebb összegének 200 %-át,

(b) 30.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme nem haladja meg az öregségi nyugdíj mindenkori legkisebb összegének 350 %-át,

(c) 20.000.-Ft értékű Szikszó-jegy, amennyiben az adott évben öregségi nyugdíjkorhatárt elérő kérelmező havi jövedelme eléri és meghaladja az öregségi nyugdíj mindenkori legkisebb összegének 350 %-át,

(3) A támogatás iránti kérelem, a jelen rendelet 4. számú mellékletét képező formanyomtatványon nyújtható be minden év augusztus 1. napjától szeptember 30. napjáig. A határidő elmulasztása jogvesztő.

(4) A támogatás iránti kérelemhez csatolni kell a jövedelem valódiságát igazoló iratokat.

(5) A Szikszó-Jegy átvételéről, felhasználásának módjáról, idejéről a Képviselő-testület külön határozatban dönt.”

4.§

A rendelet 2. számú mellékletének szövege az alábbiakra módosul:

A rendelet 4.§ (5) bekezdésében meghatározott természetbeni szociális ellátások intézményi térítési díjai a következők:

1. A szociális étkeztetés térítési díja: 750,-Ft/adag (egyszeri meleg ebéd)
2. Idősek nappali ellátása: 350,-Ft/nap (hideg tízórai és uzsonna)
3. Idősek Klubja igénybevételi díja: 0,-Ft
4. Nappali ellátás étkeztetés nélkül: 0,-Ft

5.§

A rendelet 2020. július 01. napján lép hatályba és a hatályba lépését követő napon hatályát veszti.

16.50 órakor Dr. Piskóti István alpolgármester távozik a bizottsági ülésről.

5./ Döntés a helyi közművelődési feladatok ellátásáról szóló rendelet elfogadásáról, a Szikszói Városi Intézményműködtető Központ és Könyvtár alapító okiratának, a Szervezeti és Működési Szabályzatának módosításáról, valamint az éves szolgáltatási terv elfogadásáról

Marjai Pál bizottsági elnök: röviden ismerteti az előterjesztés tartalmát, kiegészítésül elmondja, hogy az előterjesztéshez egy rendelet-tervezet és három határozati javaslat tartozik.

Battáné dr. Tóth Zita jegyző: egy 2018-as jogszabály változása miatt van szükség az új rendelet megalkotására, amelyről a közművelődési intézet szakmai véleményt adott. A jogszabályi változásoknak megfelelően alkották meg az új rendeletet, amelyhez egy éves szolgáltatási tervet is kellett készíteni. Ezt minden évben, márciusban kell majd elfogadni a képviselő-testületnek. A legszembetűnőbb változás az, hogy az Intézményműködtető Központ nevét módosítani kell, így ezután a Szikszói Városi Szabadidő Központ és Könyvtár lesz az új elnevezése.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**SZIKSZÓ VÁROS ÖNKORMÁNYZAT KÉPVISELŐ-TESTÜLETÉNEK**

**…/2020.(….) ÖNKORMÁNYZATI RENDELETE**

**a helyi közművelődési feladatok ellátásáról**

Szikszó Város Önkormányzat Képviselő-testülete az Alaptörvény 32. cikk (1) bekezdés a) pontjában meghatározott jogalkotási hatáskörében, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, a Szikszói Roma Nemzetiségi Önkormányzattal és Szikszói Ruszin Nemzetiségi Önkormányzattal folytatott egyeztetést követően a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva az Önkormányzat közművelődési feladatairól a következőket rendeli el.

**Általános rendelkezések**

1. § A rendelet célja, hogy Szikszó város lakosságának érdekeit szem előtt tartva a helyi társadalom művelődési értékeinek és kulturális szükségleteinek figyelembe vételével, egységes alapelvek szerint, rendeletben határozza meg az önkormányzat közművelődési feladatait, az ellátandó közművelődési alapszolgáltatások körét, azok ellátásának módját és mértékét, valamint a finanszírozási alapelveket, annak érdekében, hogy jogszabályi keretet teremtsen a közösségi művelődéshez méltó környezet és infrastruktúra biztosításához, a helyi hagyományok ápolásához, a helyi közösségek szerepének növeléséhez, a helyi értékek védelmének erősítéséhez.

**A rendelet hatálya**

1. § A rendelet hatálya kiterjed az Önkormányzat közigazgatási területén található közművelődési intézményre, azok fenntartóira, működtetőire, alkalmazottaira, valamint a közművelődési tevékenység megvalósításában résztvevőkre.

**Az önkormányzat által biztosított közművelődési alapszolgáltatások**

3. § (1) Az Önkormányzat a helyi közművelődés támogatása során alapszolgáltatásának tekinti:

a) művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását,

b) a közösségi és társadalmi részvétel fejlesztését,

c) a hagyományos közösségi kulturális értékek átörökítése, feltételeinek biztosítását,

d) az amatőr alkotó- és előadó-művészeti tevékenység feltételeinek biztosítását,

e) a tehetséggondozás- és fejlesztés feltételeinek biztosítását.

**Az önkormányzat közművelődési feladatainak ellátási formája, módja**

1. § (1) Az Önkormányzat a közművelődési alapszolgáltatásokat elsősorban az általa alapított, költségvetési szervként működő Szikszói Városi Szabadidőközpont és Könyvtár (3800 Szikszó, Rákóczi út 33.) integrált intézményével (továbbiakban: Intézmény) látja el.

(2) Az Intézmény az Alapító Okiratában meghatározott közfeladatként – szakmailag önállóan – közművelődési alapszolgáltatásokat biztosít, nyilvános könyvtári feladatokat lát el.

(3) Az Önkormányzat biztosítja az Intézmény által végzett közművelődési alapszolgáltatások ellátásához a hatályos jogszabályokban meghatározott szervezeti, személyi és tárgyi feltételeket.

(4) Az Önkormányzat és az Intézmény az e rendeletben meghatározott közművelődési alapszolgáltatások ingyenes, vagy térítés ellenében történő igénybe vételét az alapszolgáltatás megvalósulását biztosító valamennyi körülmény együttes figyelembe vételével határozza meg.

(5) Az Önkormányzat a közművelődési intézmény által készített munkatervet és annak részét képező szolgáltatási tervet a tárgyév március 1-jéig fogadja el.

**Az Önkormányzat közművelődési feladatainak finanszírozása**

1. § (1) Az önkormányzat a közművelődéssel kapcsolatos feladatait saját költségvetésből finanszírozza. Ennek forrásai: saját bevétel, a központi költségvetésből származó állami hozzájárulás, a központi költségvetési forrásból pályázaton elnyerhető érdekeltségnövelő támogatások, az elkülönített állami pénzalapokból, alapítványoktól, egyéb szervezetektől pályázati úton elnyerhető támogatások.

(2) Az Önkormányzat a közművelődési feladatok ellátására fordítható támogatás összegét, a központi költségvetési forrásból a közművelődési alapszolgáltatások támogatására biztosítandó pályázatok elnyeréséhez szükséges önrészt az éves költségvetési  rendeletében határozza meg. Az éves költségvetés elkészítésénél érvényesíti az érdekeltségnövelő, valamint a feladatfinanszírozási támogatásokról szóló jogszabályokban foglaltakat.

(3) Az intézmény az alapító okiratában és a szervezeti és működési szabályzatában meghatározottakkal összhangban saját bevételre tehet szert.

**A közművelődés feladatellátásban együttműködő partnerek**

* 1. § (1) Az Önkormányzat elismeri és támogathatja a városban működő, bejegyzett közművelődési célú tevékenységet is folytató civil szervezetek, közösségek munkáját a közművelődési alapszolgáltatások teljes körében.

(2) Az Önkormányzat e rendeletben meghatározott közművelődési feladatainak ellátása érdekében kapcsolatot tart és együttműködik:

a) a város területén működő köznevelési intézményekkel,

b) a szikszói székhelyű, helyben működő, közművelődési feladatokat vállaló civil szervezetekkel,

c) a helyi oktatási intézményekkel,

d) a városban kulturális tevékenységet végző gazdasági társaságokkal,

e) a történelmi egyházakkal,

f) a helyi nemzetiségi önkormányzatokkal,

g) a megyei és országos, hasonló közművelődési feladatokat végző szervekkel,

h) a kulturális élet szakmai tanácsadó és érdekvédelmi szervezeteivel,

i) a kiemelt rendezvények rendezésében tevékeny szerepet vállaló gazdasági társaságokkal, civil szervezetekkel, természetes személyekkel,

j) a testvérvárosokkal kötött megállapodás alapján azok kulturális, tudományos és művészeti intézményeivel, szervezeteivel,

k) a kulturális területért felelős minisztériummal,

l) a megyei és országos közművelődési szervek fenntartóival, intézményeivel, országos szakmai szervezettel.

 **Záró rendelkezések**

8. § (1) Ezen rendelet a kihirdetését követő napon lép hatályba.

(2) Hatályát veszti Szikszó Város Önkormányzata Képviselő-testületének a helyi közművelődési feladatok ellátásáról szóló 12/2017. (V. 30.) számú rendelete.

Marjai Pál bizottsági elnök szavazásra teszi fel az I. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 12/2020.(VI.24.) VüB Határozat**

**Tárgy: A Szikszói Városi Intézményműködtető Központ és Könyvtár alapító okirata módosításának és egységes szerkezetű alapító okiratának elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a Szikszói Városi Intézményműködtető Központ és Könyvtár alapító okiratának módosítását és az egységes szerkezetű alapító okiratát az előterjesztés melléklete szerinti tartalommal. Az intézmény elnevezése Szikszói Városi Szabadidő Központ és Könyvtárra változik.

Felelős: a bizottság elnöke

Határidő: a következő bizottsági ülés

A II. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 13/2020.(VI.24.) VüB Határozat**

**Tárgy:A Szikszói Városi Szabadidő Központ és Könyvtár Szervezeti és Működési Szabályzatának elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a Szikszói Városi Szabadidő Központ és Könyvtár Szervezeti és Működési Szabályzatát az előterjesztés melléklete szerinti tartalommal.

Felelős: a bizottság elnöke

Határidő: a következő bizottsági ülés

A III. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 14/2020.(VI.24.) VüB Határozat**

**Tárgy: A Szikszói Városi Szabadidő Központ és Könyvtár éves szolgáltatási tervének elfogadása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a Szikszói Városi Szabadidő Központ és Könyvtár éves szolgáltatási tervét az előterjesztés melléklete szerinti tartalommal.

Felelős: a bizottság elnöke

Határidő: a következő bizottsági ülés

6./ Tájékoztatás a polgármester 2020. évi szabadság igénybevételével kapcsolatban

Marjai Pál bizottsági elnök: röviden ismerteti az előterjesztés tartalmát.

Marjai Pál bizottsági elnök szavazásra teszi fel az előterjesztést, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 15/2020.(VI.24.) VüB Határozat**

**Tárgy: Tájékoztatás a polgármester 2020. évi szabadság igénybevételével kapcsolatban**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy fogadja el a polgármesternek a 2020. évi szabadsága igénybevétele kapcsán tett tájékoztatását.

Felelős: a bizottság elnöke

Határidő: a következő bizottsági ülés

7./ Döntés Szikszó Város hatályos településrendezési eszközök K-7 jelű módosításáról

Marjai Pál bizottsági elnök: ismerteti az előterjesztés tartalmát, kiegészítésül elmondja, hogy az előterjesztéshez egy rendelet-tervezet és egy határozati javaslat tartozik. Elmondja, hogy a településrendezési terv további módosításaira is szükség lesz még a későbbiekben az ipari park kialakításához, valamint a csapadékvíz elvezetéséhez.

Egyéb hozzászólás, módosító javaslat nem volt, Marjai Pál bizottsági elnök szavazásra teszi fel a rendelet-tervezetet, melyet a Bizottság – 3 fő van jelen a szavazásnál – egyhangúlag 3 igen szavazattal elfogadásra javasol a Képviselő-testületnek:

**Szikszó Város Önkormányzat Képviselő-testületének**

**…….…/2020. (VI. …) önkormányzati rendelete**

**Szikszó Város Képviselőtestületének 20/ 2011. (X.31.) számú Szikszó város Szabályozási Tervének elfogadásáról és a Helyi Építési Szabályzat megállapításáról szóló rendeletének módosításáról**

Szikszó Város Önkormányzata az Alaptörvény 32. cikk (1) bekezdés a) pontja alapján, valamint az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában, valamint a 13. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 30. § (1) bekezdésében biztosított véleményezési jogkörében eljáró államigazgatási szervek véleményének kikérésével a partnerségi egyeztetést követően Szikszó Város Helyi Építési Szabályzatáról (HÉSZ) szóló 20/2011. (X.31.) rendeletét (a továbbiakban „R”) az alábbiak szerint módosítja:

1. **§**
2. A „R”15.§ kiegészül az alábbi (6) bekezdéssel:

|  |  |  |  |
| --- | --- | --- | --- |
| *(6)*  | *Az*  | *Lke**3.* | *övezet előírásai* |

|  |  |  |
| --- | --- | --- |
|  *1. Az* | *Lke**3.* | *jelű övezeten belül legfeljebb hatlakásos lakóépület építhető, egy telken legfeljebb két lakóépület helyezhető el.* |

*2. Melléképület csak a főépülettel egybe építve létesíthető.*

*3. Az övezeten belül nagy haszonállat nem tartható.*

*(1) A R. 24.§-ban a „Különleges nagy kiterjedésű közmű területek” cím helyébe a „Különleges közmű területek” cím lép.*

*(2) A R. 24.§ (1) bekezdésben*

*a) a „Nagykiterjedésű különleges területek övezetei” szövegrész helyébe a „Különleges közmű területek övezetei” szövegrész,*

*b) a „közmű területek” szövegrész helyébe a „közmű övezetek” szövegrész lép.”*

*(3) A R. 24.§ (1) bekezdése kiegészítésre kerül egy új 5. ponttal, mely az alábbi rendelkezést tartalmazza:*

|  |  |  |
| --- | --- | --- |
| *5.*  | ***K*** *SZ 40****5.5*** *5,0\* 250* | *Hírközlési létesítmények övezete* |

*Kizárólag csak technológiai berendezések, műtárgyak, torony, átjátszó állomás építhető.*

*A műtárgyakon és az azokhoz tartozó műszaki berendezéseket a beépítettség mértékébe nem kell beszámítani..*

*A telek megközelítése az iparterületen keresztül szolgalmi joggal biztosítható.*

*\* A technológiai berendezés, torony magassága legfeljebb 40 méter lehet.*

1. **§**
2. A „R” 1. számú mellékletét képező
3. T-2 Jelű Külterületi Szabályozási Terv jelen rendelet 1. melléklete szerint módosul.
4. T-3-1 Jelű Belterületi Szabályozási Terv jelen rendelet 1 melléklete szerint módosul.
5. A Külterületi és Belterületi Szabályozási Terv módosításokkal nem érintett részei hatályban maradnak.
6. A jóváhagyás után a Szabályozási Tervet egységes szerkezetben kell foglalni.
7. **§**

Ez a rendelet a jóváhagyását követő napon lép hatályba.

Marjai Pál bizottsági elnök szavazásra teszi fel az I. számú határozati javaslatot, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 16/2020.(VI.24.) VüB Határozat**

**Tárgy: Döntés Szikszó város hatályos településrendezési eszközeinek - K-7 jelű- módosításáról**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy tárgyalja meg a Szikszó Város hatályos településrendezési eszközeinek K-7 jelű módosítására vonatkozó előterjesztést és Szikszó Város 775/2011. (XI. 29.) számú önkormányzati határozattal jóváhagyott Településszerkezeti Tervének módosítására az alábbi határozatot hozza:

1. A Képviselő-testület Szikszó Város Településszerkezeti Tervének módosítását jelen határozat 1-3. melléklete szerint jóváhagyja.

 A Településszerkezeti Terv módosítással nem érintett részei hatályban maradnak.

1. A településfejlesztési, településrendezési tevékenységek előkészítése során megállapított Településszerkezeti Tervben és az elválaszthatatlan részét képező Településszerkezeti Terv Leírásában foglaltakat együttesen kell alkalmazni.

Felelős: a bizottság elnöke

Határidő: a következő bizottsági ülés

8./ Az 5/2015.(I.29.) K.T. számú határozat módosítása

Marjai Pál bizottsági elnök: röviden ismerteti az előterjesztés tartalmát, amelyet elfogadásra javasol.

Hozzászólás nem volt, Marjai Pál bizottsági elnök szavazásra teszi fel az előterjesztést, melyet a Bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 17/2020.(VI.24.) VüB Határozat**

**Tárgy: Az 5/2015.(I.29.) K.T. számú határozat módosítása**

Szikszó Város Önkormányzatának Városüzemeltetési Bizottsága javasolja a Képviselő-testületnek, hogy az 5/2015.(I.29.)K.T. számú határozatát akként módosítja, hogy Békésiné dr. Ruttkai Tímea helyett a közbeszerzési előkészítő bizottság tagjává Battáné dr. Tóth Zita jegyzőt választja meg 2020. július 1. napjától.

Hatalmazza fel a polgármestert a megbízási szerződés aláírására.

Felelős: a bizottság elnöke

Határidő: a következő bizottsági ülés

A bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 17óra 30 perckor.

Kmf.

 Marjai Pál Hetesi Gergely

 bizottsági elnök hitelesítő